O batrana in varsta de 72 de ani a cazut in plasa a trei escroci care actionau prin metoda "accidentul". Norocul ei a fost ca angajatul bancii unde fusese trimisa sa depuna banii si-a dat seama ca batranica era o victima si a anuntat politistii, oprind inselaciunea la jumatate. In urma cercetarilor s-a stabilit ca pensionara a fost sunata ieri de trei ori. Doi barbati si o femeie au facut presiuni asupra ei spunandu-i ca fiica ei, care muncea in Italia, a suferit un accident si ca are nevoie urgenta de bani. Initial, femeia a depus 20.000 de lei la doua unitati bancare din Pascani. Apoi, s-a prezentat iar la banca pentru a mai trimite 11.000 de lei si 600 de euro. De aceasta data, angajatul bancar la care a ajuns pensionara a banuit ca este vorba de o escrocherie si a determinat-o pe victima sa se convinga mai intai ca fiica ei este ranita. A fost de ajuns un singur telefon ca femeia sa vorbeasca cu fata ei si sa-si dea seama ca a fost pacalita.Politisti iau deschis dosar pentru a-i gasi pe cei trei escroci care au pacalit-o pe femeie.